Dokument oprettet 13. marts 2019

Sag 17-2019-00146 – Dok. 426698/tk\_dh

**”Sundhedsvæsen under pres”: Spørgsmål og svar**

**Hvorfor mener I, at der behov for at give flere penge til sundhed?**

Regeringens seneste 2025-plan lægger kun op til at lade det offentlige forbrug stige med 0,4 % årligt.

Frem mod 2025 bliver der 36 % flere ældre over 75 år. Alene for at følge med den demografiske udvikling skal sundhedsområdet vokse med i omegnen af 1 %. Skal behandling og pleje også forbedres, skal der endnu flere penge til.

**Hvorfor lige 2 %?**

De sidste 10 år er sundhedsvæsnet vokset med ca. 1 % om året. Det er lavt, sammenlignet med perioden 2000-2010, hvor væksten var 3 % om året.

2 % er vores fælles bud. Det tager højde for, at antallet af ældre stiger. Det sikrer også, at er råd til nye behandlinger, ny teknologi, ny medicin, bedre pleje osv. Borgerne – også dem med handicap – forventer bedre behandling og pleje.

**Hvis sundhed skal have 2 %, skal pengene så tages fra andre områder?**

Nej. Ikke fra kernevelfærden. Et område som handicapområdet i kommunerne er presset af stram økonomi og voksende behov og skal også tilføres flere penge.

**I skal jo kræve flere penge. Hvorfor skal politikerne lytte til jer?**

Det er et faktum, at der bliver flere ældre. Uafhængige sundhedsøkonomer er enige om, at den udfordring ikke løses inden for de nuværende snævre udgiftsrammer.

**Hvad skal pengene gå til efter jeres mening?**

Psykiatrien bør løftes. Der bliver flere med psykiske vanskeligheder. Fx er antallet af patientkontakter i psykiatrien er steget med 45 % siden 2010. Men ressourcerne er ikke fulgt med.

Sundheden for beboerne på landets bosteder bør forbedres. En handlingsplan bør tage fat på massive problemer som høj dødelighed, sygdom der ikke opdages, medicin der gives forkert.

Der skal sikres bedre behandling, pleje og rehabilitering til patienter med komplekse behov, dvs. flere kroniske sygdomme og handicap på samme tid.

**Hvor skal pengene komme fra?**

Rammen for vækst i offentlige forbrug er for lav. Det er i sidste ende et spørgsmål om politisk prioritering.